Quidam miles nomine Willelmus, disponens semetipsum offerre Deo, dedit Deo et huic loco, ipse et mater ejus Rotrudis et frater ejus Enricus, mansum quem appellant ad Montem, cum omnibus appendiciis suis, id est silvis, pratis, vineis, pascuis, aquis, terris cultis et incultis, omnia usque ad inquirendum; et in ultra tenementum cujusdam hominis, qui dicitur Willelmus de Laval. Item præfata domina dedit Deo in jam dicto loco, in villa quam appellant Algerius, in parrochia Jhalamo, mansum quem dicunt ad Mansum, id est vineam quam clausum vocant et terram pertinentem. Obtulit etiam Deo servum nomine Bernardum, cum filiis ejus et filiabus. S’ Gaufredi de Varenens et Enrici, Hugonis Fuier, Walterii Florinzangis, Aimo, Stephanus, Durannus Galdial.